Karoline Rud

Karoline Wisløff Rud (født 10. mai 1990 ved Kolbotn) er en norsk kvinnelig fotballspiller som spiller for Røa. 

Rud kommer opprinnelig fra Kolbotn, og det var der hun begynte å spille for Kolbotn Idrettslag. I 2005 flyttet familien til Majorstuen, og Rud valgte å bytte lag, først til Koll i 2005. 

Rud gikk deretter til Lyn, og via Lyn kom Rud i 2009 til Røa, der hun spilte på rekruttlaget det første året. I 5. serierunde i Toppserien 2010 fikk Rud sin førstelagsdebut, da hun ble byttet inn etter 88 minutter mot Celine Pettersen. Hun kom igjen innpå i den 7. runde mot Kattem. Deretter ble det flere innhopp, også i åttendedelsfinalen mot Fortuna Ålesund.

Etter sesongen ble Karoline Rud lånt ut til Øvrevoll-Hosle.

Referanser 

Norske fotballspillere
Fotballspillere for Røa Dynamite Girls
Fødsler i 1990
Norgesmestere i fotball